26. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 210229/12329 της 11/31 Οκτ. 1962 (ΦΕΚ Β΄ 388) Περί συμπληρώσεως και τροποποιήσεως της υπ’ αριθ. 247302/20.12.61 κοινής αποφάσεως των Υπουργών Γεωργίας και Εμπορίου. Έχοντες υπ’ όψιν:1)Το άρθρ. 19 του Νόμ. 4035/60 «περί μέτρων επεκτάσεως και βελτιώσεως των Δενδροκηπευτικών Καλλιεργειών και άλλων τινών διατάξεων», 2)το από 11/15.11.52 Β.Δ/μα «περί επιβολής ποιοτικού ελέγχου κατά την εξαγωγήν των καρπών των εσπεριδοειδών» ως ετροποποιήθη και συνεπληρώθη δια των από α)12/23-6.9.1953 Β.Δ/τος και β)8/14.5.1957 Β.Δ/τος και 3)την ανάγκην διευκολύνσεως των εξαγωγών των λεμονίων και πορτοκαλλίων μέχρις ότου ολοκληρωθή το δίκτυον των συσκευαστηρίων της χώρας, αποφασίζομεν: Συμπληρούμεν και τροποποιούμεν την ανωτέρω υπ’ αριθ. 247302/20.12.61 κοινήν απόφασίν μας, ως κάτωθι: 1.Δια τα εξαγόμενα εις το εξωτερικόν αποπρασινισμένα λεμόνια και πορτοκάλλια, η διέλευσίς των εκ των συσκευαστηρίων δεν είναι υποχρεωτική. 2.Δια τα εξαγόμενα «χύμα» εντός βαγονίων, ως και δια εξαγόμενα εντός κιβωτίων (χύμα ή τοποθετημένα κατά σειράς), λεμόνια και πορτοκάλλια, η διέλευσίς των εκ των συσκευαστηρίων προς επεξεργασίαν είναι υποχρεωτική. Εξαιρούνται όμως της υποχρεώσεως ταύτης τα εξαγόμενα λεμόνια και πορτοκάλλια, υπό εξαγωγέων, οίτινες στερούνται ιδίων συσκευαστηρίων, κατά τα χρονικά διαστήματα καθ’ α δεν επαρκούν τα υπάρχοντα εις την περιφέρειαν τοιαύτα, ή όταν δεν είναι οικονομικώς συμφέρουσα η μεταφορά των ως άνω προϊόντων εις συσκευαστήρια άλλων περιφερειών, λόγω αποστάσεων. Δια την βεβαίωσιν της ανεπαρκείας ή του αντιοικονομικού της μεταφοράς εις συσκευαστήρια, ορίζομεν τας Δ/νσεις Γεωργίας του τόπου παραγωγής αίτινες θα χορηγούν εις τους εξαγωγείς σχετικά σημειώματα. 3.Δια τα εξαγόμενα «χύμα» εντός βαγονίων, εις μεν τας χώρας της Ε.Ο.Κ., θα εφαρμόζωνται και ως προς την ταξινόμησιν κατά μέγεθος, οι κανόνες της Ε.Ο.Κ., οίτινες εκοινοποιήθησαν δια του υπ’ αριθ. 194556/11424/20.9.62 εγγράφου του Υπουργείου Γεωργίας, εις δε τας λοιπάς χώρας ταύτα θα δύνανται να είναι και ελαφρώς ανισομεγέθη. Σελ. 238,20(β) 360-058 4.Τα εν τη παρούση αποφάσει οριζόμενα θα ισχύσουν μόνον κατά την τρέχουσαν εξαγωγικήν περίοδον, αναστελλομένων κατά την περίοδον ισχύος των, των αντιθέτων προς ταύτην διατάξεων της υπ’ αριθ. 247302/20.12.61 αποφάσεώς μας. 5.Η ισχύς της παρούσης άρχεται από της κοινοποιήσεώς της. 6.Η παρούσα δημοσιευθήτω δια της Εφημερίδος της Κυβερνήσεως. 11.Ε.δ.26 ΄Ελεγχος εξεγομένων γεωργικών προϊόντων 